Diari Oficial de la Generalitat Valenciana


Sumari del DOGV 5907, del 04-12-2008 (2008/14975)

RESOLUCIÓ de 25 de novembre de 2008, de la Conselleria d'Economia, Hisenda i Ocupació, per la qual s'accepta la cessió gratuïta de l'immoble de 99 m² de superfície, situat a Castelló de la Plana, carrer del Calvari, realitzada per l'ajuntament del dit municipi a favor de la Generalitat, per a ser destinat a casa d'acollida de dones.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5907

Data del DOGV
:   04-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14041


Data del document
:   25-11-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * transmissió de la propietat
    * cultura regional
    * propietat immobiliària

RESOLUCIÓ de 25 de novembre de 2008, de la Conselleria d'Economia, Hisenda i Ocupació, per la qual s'accepta la cessió gratuïta de l'immoble de 99 m² de superfície, situat a Castelló de la Plana, carrer del Calvari, realitzada per l'ajuntament del dit municipi a favor de la Generalitat, per a ser destinat a casa d'acollida de dones. [2008/14003]  
L'Ajuntament de Castelló de la Plana, en sessió ordinària realitzada el dia 25 de juliol de 1997, va acordar la cessió gratuïta a la Generalitat de l'immoble de la seua propietat, de 99 m² de superfície i de l'edifici construït, situat al carrer del Calvari, 5, de la dita població.  
A proposta de la Conselleria de Benestar Social, es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar l'immoble a casa d'acollida de dones, amb subjecció al que disposa l'article 111 del Reglament de Béns de les Entitats Locals, per tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Castelló de la Plana de l'immoble situat al carrer Calvari, 5, de la dita població, que respon a la descripció següent:  
«Local "residència" situat en les plantes 1ª, 2ª i 3ª i porxe (que forma tot una sola finca independent) de la casa que després es descriu. Ocupa tota la superfície de l'immoble 99 m², i la de cada planta és l'útil següent: piso 1ª, 79,25 m²; pis 2n, 77,03 m²; pis 3r, 72,64 m² i el porxe 15,45 m². L'accés a les dites plantes altes es fa directament des del carrer Calvari, 5, a través del portal exclusiu per a la dita finca, vestíbul i escala. Confronta, mirant la façana des de la ronda Magdalena; davant, aires de la dita ronda Magdalena; dreta, Vicente Blas; esquerra, María Badenes; i fons, aires del carrer Calvari.»  
Consta inscrita en el Registre de la Propietat de Castelló 1 al tom 769, llibre 59, foli 133, finca 4665, inscripció 2ª.   
Referència cadastral: 7065212LT2753S7180QC.  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Castelló de la Plana, s'efectua amb la condició de destinar l'immoble a casa d'acollida de dones i amb subjecció al que disposa l'article 111 del Reglament de Béns de les Entitats Locals, sense que siga aplicable el termini màxim establit en el punt 2 de l'article mencionat; en cas d'incompliment d'esta condició, s'extingirà la cessió gratuïta i l'immoble cedit revertirà automàticament i de ple dret a l'ajuntament, sense cap pagament d'indemnització a la Generalitat.   
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic social i assistencial i adscrit a la Conselleria de Benestar Social, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 25 de novembre de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa.